അഗ്നിരക്ഷാ, പ്രഥമശുശ്രൂഷാ പരിശീലനം കൊല്ലം: ട്രോളിംഗ് നിരോധനം പിന്വലിക്കുന്നതിന് മുന്നോടിയായി യന്ത്രവത്കൃത യാനങ്ങളിലെ മത്സ്യത്തൊഴിലാളികള്ക്ക് അഗ്നിരക്ഷാ, പ്രഥമശുശ്രൂഷാ പരിശീലനം നല്കി. ചാമക്കട അഗ്നിരക്ഷാനിലയത്തിന്റെയും നീണ്ടകര കോസ്റ്റല് പൊലീസിന്റെയും നേതൃത്വത്തിലാണ് പരിശീലനം. വിവിധ ബാച്ചുകളിലായി 200 ഓളം പേര്ക്ക് പരിശീലനം നല്കിയ പരിപാടി കോസ്റ്റല് സി.ഐ വിന്സെന്റ് എം.എസ്. ഭാസ് ഉദ്ഘാടനം ചെയ്തു. ചാമക്കട അഗ്നിരക്ഷാ നിലയം ഓഫീസര് സുരേഷ്കുമാര്, ഫയര് ഓഫീസര്മാരായ കൃഷ്ണനുണ്ണി, ജി. റോയി കോസ്റ്റല് പൊലീസ് എസ്.ഐമാരായ എം.സി. പ്രശാന്തന്, ഹരികുമാര്, പി.ആര്.ഒ ഡി. ശ്രീകുമാര്, സി.പി.ഒമാരായ രഞ്ജിത്ത്, അനി, ബോട്ട് ഉടമകളുടെ പ്രതിനിധികളായ പീറ്റര് മാത്യുസ്, ആന്റണി എന്നിവര് നേതൃത്വം നല്കി.